धृतराष्ट्र की सहमति से महात्मा विदुर रथ पर सवार होकर पाण्डवों के पास राजा द्रुपद की राजधानी में गए। वहाँ विदुर जी राजा द्रुपद, भगवान श्रीकृष्ण और पाण्डवों से मिले। कुशल-क्षेम जानने के पश्चात् विदुर जी ने कहा कि राजा द्रुपद अब आप पाण्डवों को हस्तिनापुर भेजने की तैयारी कीजिये। द्रुपद ने बड़ी मात्रा में उपहार देकर पाण्डवों को विदा किया। महात्मा विदुर, कुन्ती तथा द्रौपदी के साथ सकुशल हस्तिनापुर पहुँच गये।